Subject: Rohuküla-Vormsi laevaühenduse katkestus
From: "Relika Val." <[email-masked]>
To: [email-masked], [email-masked], [email-masked], "[email-masked]" <[email-masked]>
Cc: Karl Raatpalu <[email-masked]>
Date: Tue, 24 Feb 2026 09:31:05 +0200

Lugupeetud adressaadid!

Triovara Halduse OÜ pöördub Teie poole seoses Rohuküla–Vormsi laevaühenduse
pikaajalise katkestusega, mis on kestnud ligikaudu ühe kuu ning on
põhjustanud meie ettevõttele otsest ja olulist majanduslikku kahju.

Triovara Halduse OÜ on metsandusettevõte, kelle tööprotsessid on otseselt
seotud ligipääsuga Vormsi saarel asuvatele kinnistutele. Laevaühenduse
katkemise tõttu on meie metsatöömasinad jäänud Vormsi saarele ning nende
mandrile toomine ei ole olnud võimalik. Sellest tulenevalt on ettevõtte
majandustegevus sisuliselt peatunud ning käive on langenud nulli.

Lisaks on ettevõttel eelnevalt soetatud praamipiletid, mis on käesolevaks
hetkeks tühistatud. Palume selgitust järgmistes küsimustes:

1. Kas on võimalik tühistatud piletid tõsta ümber aprilli ja mai kuusse?
Peame seda mõistlikuks kompensatsioonimeetmeks, arvestades tekkinud
olukorda ja planeeritud töömahtude edasilükkumist.
2. Kas riigil on ette nähtud täiendav kompensatsioonimehhanism
ettevõtjatele, kellele on tekkinud otsene majanduslik kahju laevaühenduse
katkemise tõttu?
3. Milline on prognoositav laevaühenduse taastamise tähtaeg ning millised
ajutised lahendused on kavandatud ettevõtluse jätkamiseks saarel?

Juhime tähelepanu, et meie olemasolevad broneeringud kehtivad üksnes märtsi
kuu lõpuni ning planeeritud töömahud on tänaseks täitmata. Tekkinud olukord
seab ohtu lepinguliste kohustuste täitmise ning võib põhjustada täiendavaid
kahjunõudeid kolmandate isikute poolt.

Palume kirjalikku vastust esimesel võimalusel ning konkreetset tegevuskava
olukorra lahendamiseks.

Lugupidamisega,

Triovara Halduse OÜ
5072231